Prestegjerningen startet som Stabsprest ved Feltprostens kontor i Oslo, 1963-1964. Fra 1964 - 1970 var han flystasjonsprest ved Rygge flystasjon, samt Regionsprest LKS Østlandet. I 1970 - 1972 var han ambassadeprest ved ambassaden i Stockholm og Prest ved Den Norske Kirke i Stockholm. Etter fem år som residerende kapellan i Bakklandet i Trondheim fra 1972 - 1977, var han sogneprest i Nes og Flå i 12 år i perioden 1977–1989. Deretter var han i 12 år prost i Mandal frem til han gikk av med pensjon i 2001. Som pensjonist vikarierte han bl.a. ved Den Norske kirke i Stockholm, drev med slektsforskning og hadde sitt eget forlag; Arborum Forlag.